Turkmaniston Majlisining navbatdagi yig‘ilishida “Turkmanistonning 2016 yilgi davlat byudjyeti to‘g‘risida”gi qonun qabul qilindi. Hujjatda ko‘rsatilishicha, 2016 yili davlat byudjyeti daromadlari 102 478.5 mln manatni, xarajatlari esa 104 878.5 mln manatni tashkil qilishi rejalashtirilgan. Byudjyetning daromad qismiga keluvchi mablag‘larning asosiy hajmi neft-gaz, kimyo, elektroenergetika, kapital qurilish sohalaridan keladi. Xarajatlarning asosiy qismi esa ijtimoiy sohaga, shu jumladan, ta’lim va sog‘liqni saqlash tizimlarini, madaniyat, sport, ijtimoiy ta’minot va kommunal xo‘jalikni moliyalashtirishga yo‘naltiriladi.